 Muuse Biixi Cabdi waxa uu sharraxay ujeeddada laga leeyahay in la qaato kaadhadhka codbixinta, isaga oo caddeeyey in xukuumaddu wax badan qabatay, isla markaana waxa uu bulshada ku ammaanay ay jiraan horumar dhinacyo badan taabanaya oo ay shacabku ku tallaabsadeen, waxaana isaga oo arrimahaas ka hadlaya uu yidhi, Kaadh-qaadashada maantu waxaynu ka doonaynaa in ayu berri ku codayno oo aynu dooranno madaxdii berri dalka hoggaamin lahayd, dawlad kasta oo ina soo martayna haddii aynaan xaqiiqada iska qarinaynin wax bay qabatay, maantana dadkeena oo ah qaar hal-abuur leh waxa aynu hore ugu marnay, waana dhab oo dhaqaaluhu inooma wada qaybsamo, laakiin dad badan oo reer Somaliland ah oo gobol walba ahi waxay sameeyeen shirkado waaweyn oo lagu faani karo iyo dhaqaale weyn oo qaranka wax u tari kara marka hoggaamin fiican, amni fiican iyo talo fiican loo helo. 